title: A Bizottság (EU) 2019/103 végrehajtási rendelete (2019. január 23.) az (EU) 2015/1998 végrehajtási rendeletnek bizonyos egyedi légiközlekedés-védelmi intézkedések egyértelműsítése, harmonizálása, egyszerűsítése és megerősítése tekintetében történő módosításáról (EGT-vonatkozású szöveg.)

text:
                  24.1.2019

                  HU

                  Az Európai Unió Hivatalos Lapja

                  L 21/13

         A BIZOTTSÁG (EU) 2019/103 VÉGREHAJTÁSI RENDELETE
         (2019. január 23.)
         az (EU) 2015/1998 végrehajtási rendeletnek bizonyos egyedi légiközlekedés-védelmi intézkedések egyértelműsítése, harmonizálása, egyszerűsítése és megerősítése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
         mivel:

                     (1)

                     Az (EU) 2015/1998 bizottsági végrehajtási rendelet (2) végrehajtásával kapcsolatos tapasztalatok azt mutatják, hogy egyes közös alapkövetelmények végrehajtásának módját illetően kisebb módosításokra van szükség.

                     (2)

                     Bizonyos egyedi légiközlekedés-védelmi intézkedéseket egyértelműsíteni, harmonizálni vagy egyszerűsíteni kell a jogi egyértelműség, a szabályozás közös értelmezésének egységesítése és az egységes légiközlekedés-védelmi alapkövetelmények legjobb végrehajtásának további biztosítása érdekében.

                     (3)

                     Ezen túlmenően a fenyegetettségi és kockázati helyzet változása miatt a repülőterek és a légitársaságok működését, valamint az általuk alkalmazott technológiákat és biztonsági eszközöket érintő új fejlemények, továbbá a Nemzetközi Polgári Repülési Szervezet (ICAO) nemzetközi szabványainak és ajánlott gyakorlatainak alakulása nyomán a végrehajtási szabályokat indokolt megfelelően módosítani.

                     (4)

                     A módosítások a következőket érintik: a repülőtéri biztonsággal kapcsolatos intézkedések, a biztonsági kultúra és ellenálló képesség javítása érdekében a háttérellenőrzésre vonatkozó szabályok felülvizsgálata, teljesítményszabványok meghatározása, valamint a lábbelibe rejtett robbanóanyagokat felderítő eszköz (SED) és a robbanógőz-felderítő eszköz (EVD) használata.

                     (5)

                     Az (EU) 2015/1998 végrehajtási rendeletet ezért ennek megfelelően módosítani kell.

                     (6)

                     Az e rendeletben előírt intézkedések összhangban vannak a 300/2008/EK rendelet 19. cikkével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2015/1998 végrehajtási rendelet melléklete e rendelet mellékletének megfelelően módosul.

            2. cikk
            Ez a rendelet 2019. február 1-jén lép hatályba. E rendelet mellékletének 2., 20., 25., 26., 28–38., 44. és 45. pontja azonban 2020. december 31-től alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 23-án.

                  a Bizottság részéről

                  az elnök

               Jean-Claude JUNCKER

            (1)  HL L 97., 2008.4.9., 72. o.

            (2)  A Bizottság (EU) 2015/1998 végrehajtási rendelete (2015. november 5.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 299., 2015.11.14., 1. o.).

            MELLÉKLET
            Az (EU) 2015/1998 végrehajtási rendelet melléklete a következőképpen módosul:

                        1.

                        Az 1.1.3.4. pont helyébe a következő szöveg lép:

                                    „1.1.3.4.

                                    Amennyiben a kritikus részekre bejutott az alábbi személyek bármelyike, azokat a kritikus részeket, amelyek kontaminálódhattak, mihamarabb védelmi célú átvizsgálásnak kell alávetni annak észszerű biztosítása érdekében, hogy ott ne lehessenek tiltott tárgyak:

                                                a)

                                                át nem vizsgált személyek;

                                                b)

                                                a 4-B. függelék jegyzékén nem szereplő harmadik országokból érkező utasok és személyzet;

                                                c)

                                                olyan uniós repülőterekről érkező utasok és személyzet, amelyek esetében az illetékes tagállam eltért az 1254/2009/EU bizottsági rendelet (*1) 1. cikkében előírt közös alapkövetelményektől, kivéve, ha érkezésükkor a kísérők az utasokat és személyzetet az 1.2.7.3. pontnak megfelelően az említett területeken kívülre kísérik.

                                          Ez a pont teljesítettnek tekintendő a védelmi célú átvizsgálásnak alávetett légi járművek esetében, és nem alkalmazandó, ha a kritikus részekre az 1.3.2. pont és a 4.1.1.7. pont hatálya alá tartozó személyek jutottak be.
                                    A b) és c) pont esetében ez a rendelkezés csak azon kritikus részekre alkalmazandó, ahol átvizsgált feladott poggyász található és/vagy olyan átvizsgált induló utasok tartózkodnak, akik más légi járművel indulnak, mint az említett utasok vagy személyzet.

                           (*1)  A Bizottság 1254/2009/EU rendelete (2009. december 18.) a polgári légi közlekedés védelmére irányuló közös alapkövetelményektől való eltérést és alternatív védelmi intézkedések elfogadását a tagállamok számára lehetővé tevő feltételek meghatározásáról (HL L 338., 2009.12.19., 17. o.).”"

                        2.

                        Az 1.2.3. pont helyébe a következő szöveg lép:
                        „1.2.3.   Az uniós repülőszemélyzeti azonosító kártyákra és a repülőtéri azonosító kártyákra vonatkozó követelmények

                        1.2.3.1.   Az uniós légi fuvarozók által foglalkoztatott repülőszemélyzet tagjainak repülőszemélyzeti azonosító kártyája és a repülőtéri azonosító kártya kizárólag olyan személynek bocsátható ki, akinek erre üzemeltetési szempontból szüksége van, és akinek a 11.1.3. pont szerinti fokozott védelmi háttérellenőrzése sikeres volt.
                        1.2.3.2.   A repülőszemélyzeti és a repülőtéri azonosító kártya legfeljebb ötéves időtartamra bocsátható ki.
                        1.2.3.3.   A fokozott védelmi háttérellenőrzésen meg nem felelő személy azonosító kártyáját azonnal érvényteleníteni kell vagy adott esetben vissza kell vonni, és vissza kell küldeni az illetékes hatóságnak, az üzemeltetőnek, illetve a kibocsátónak.
                        1.2.3.4.   Az azonosító kártyát legalább a szigorított védelmi területen belül jól látható helyen kell viselni.
                        Azt a személyt, aki az utasok számára fenntartott helyektől eltérő szigorított védelmi területen az azonosító kártyát nem viseli, az 1.5.1. c) pont végrehajtásáért felelős személyek kötelesek feltartóztatni és – szükség szerint – feljelenteni.
                        1.2.3.5.   Az azonosító kártyát a következő esetekben azonnali hatállyal vissza kell szolgáltatni:

                                    a)

                                    az illetékes hatóság, az üzemeltető vagy adott esetben a kibocsátó kérésére;

                                    b)

                                    a foglalkoztatási jogviszony megszűnésekor;

                                    c)

                                    a munkáltató megváltozásakor;

                                    d)

                                    az olyan területekre való belépés szükségességének módosulásakor, amelyekre vonatkozóan az engedélyt kiadták;

                                    e)

                                    a kártya lejártakor;

                                    f)

                                    a kártya visszavonásakor.

                              1.2.3.6.   Az azonosító kártya elvesztése, eltulajdonítása, illetve visszaszolgáltatásának elmulasztása esetén azonnal értesíteni kell a kibocsátót.
                        1.2.3.7.   Az elektronikus kártyát a visszaszolgáltatás, lejárat, visszavonás, illetve az elvesztés, eltulajdonítás vagy visszaszolgáltatás elmulasztásának bejelentése esetén azonnal érvényteleníteni kell.”

                        3.

                        Az 1.2.6.3. b) pont helyébe a következő szöveg lép:

                                    „b)

                                    biztonságos gépjármű-nyilvántartási adatbázison keresztül a járművet használó vállalathoz vagy személyhez kell kapcsolni.”

                        4.

                        Az 1.2.6.3. pontban az utolsó mondat helyébe a következő szöveg lép:
                        „Az elektronikus behajtási engedélyeknek a légi oldalon is elektronikusan olvashatóknak kell lenniük.”

                        5.

                        Az 1.3.1.1. f) pont helyébe a következő szöveg lép:

                                    „f)

                                    robbanóanyagnyom-felderítő eszközök (ETD) és kézi fémérzékelő eszközök (HHMD) együttes alkalmazása;”.

                        6.

                        Az 1.3.1.1. pont a következő g) és h) ponttal egészül ki:

                                    „g)

                                    lábbelivizsgáló fémérzékelő berendezések (SMD);

                                    h)

                                    lábbelibe rejtett robbanóanyagokat felderítő eszközök (SED).”

                        7.

                        Az 1.3.1.1. pont vége a következő mondattal egészül ki:
                        „Lábbelivizsgáló fémérzékelő berendezések (SMD) és lábbelibe rejtett robbanóanyagokat felderítő eszközök (SED) kizárólag kiegészítő átvizsgálási eszközként alkalmazhatók.”

                        8.

                        Az 1.3.1.3. pont helyébe a következő szöveg lép:

                                    „1.3.1.3.

                                    Az utasoktól különböző személyek átvizsgálására robbanóanyag-kereső kutyák, robbanóanyagnyom-felderítő eszközök (ETD), valamint lábbelibe rejtett robbanóanyagokat felderítő eszközökkel (SED) együttesen alkalmazott robbanóanyagnyom-felderítő eszközök kizárólag más átvizsgálási módszer kiegészítéseként, illetve a kézzel történő átvizsgálás, lábbelivizsgáló fémérzékelő berendezésekkel (SMD) együttesen alkalmazott, kézzel történő átvizsgálás, fémérzékelő kapu vagy biztonsági szkenner alkalmazásával előre ki nem számítható módon váltakozva használhatók.”

                        9.

                        A 3.1.3. pont vége a következő mondattal egészül ki:
                        „A fenti rögzített információk elektronikus formában is tárolhatók.”

                        10.

                        A 4.0.3. pont a helyébe a következő szöveg lép:

                                    „4.0.3.

                                    Harmadik országból érkező utasnak és kézipoggyásznak kell tekinteni az olyan utast és kézipoggyászt, aki vagy amely valamely tagállamból azt követően érkezik, hogy légi járműve oda a 4-B. függelék jegyzékén nem szereplő harmadik országból tranzitként érkezett, illetve aki vagy amely olyan uniós repülőtérről érkezett, amelynek esetében az illetékes tagállam eltért az 1254/2009/EU bizottsági rendelet 1. cikkében előírt közös alapkövetelményektől, kivéve akkor, ha megerősítést nyert, hogy az érintett utast és kézipoggyászát az említett tagállamban már átvizsgálták.”

                        11.

                        A szöveg a következő 4.0.6. ponttal egészül ki:

                                    „4.0.6.

                                    Harmadik országból érkező utasnak és kézipoggyásznak kell tekinteni az olyan utast és kézipoggyászt, aki vagy amely olyan uniós repülőtérről érkezett, amelynek esetében az illetékes tagállam eltért az 1254/2009/EU bizottsági rendelet 1. cikkében előírt közös alapkövetelményektől, kivéve akkor, ha megerősítést nyert, hogy az érintett utast és kézipoggyászát az említett tagállamban már átvizsgálták.”

                        12.

                        A 4.1.1.2. f) pont helyébe a következő szöveg lép:

                                    „f)

                                    kézi fémérzékelő eszközzel (HHMD) együtt használt robbanóanyagnyom-felderítő eszköz (ETD);”.

                        13.

                        A 4.1.1.2. pont a következő g) és h) ponttal egészül ki:

                                    „g)

                                    lábbelivizsgáló fémérzékelő berendezések (SMD);

                                    h)

                                    lábbelibe rejtett robbanóanyagokat felderítő eszközök (SED).”

                        14.

                        A 4.1.1.9. pont helyébe a következő szöveg lép:

                                    „4.1.1.9.

                                    Robbanóanyag-kereső kutya és robbanóanyagnyom-felderítő eszköz (ETD), lábbelivizsgáló fémérzékelő berendezés (SMD), lábbelibe rejtett robbanóanyagokat felderítő eszköz (SED) kizárólag kiegészítő átvizsgálási eszközként alkalmazható.”

                        15.

                        A 4.1.3.1. pont helyébe a következő szöveg lép:

                                    „4.1.3.1.

                                    A szigorított védelmi területre történő belépéskor az utasoknál lévő folyadékok, aeroszolok és gélek akkor mentesíthetők a folyékony robbanóanyagok felderítésére szolgáló berendezésekkel történő átvizsgálás alól, ha a folyadékok, aeroszolok vagy gélek legfeljebb 100 milliliter űrtartalmú különálló tartályokban vagy azzal egyenértékű kiszerelésben vannak elhelyezve, egyetlen, legfeljebb 1 liter űrtartalmú újrazárható, átlátszó műanyag zacskóba csomagolva, és a műanyag zacskó tartalma kényelmesen elfér a zacskóban, a zacskó pedig teljesen zárt.”

                        16.

                        A 4.1.3.2. pontot el kell hagyni.

                        17.

                        Az 5.0.3. pont a következőképpen módosul:

                                    „5.0.3.

                                    Harmadik országból érkező feladott poggyásznak kell tekinteni az olyan feladott poggyászt, amely valamely tagállamból azt követően érkezik, hogy légi járműve oda az 5-A. függelék jegyzékén nem szereplő harmadik országból tranzitként érkezett, illetve amely olyan uniós repülőtérről érkezett, amelynek esetében az illetékes tagállam eltért az 1254/2009/EU bizottsági rendelet 1. cikkében előírt közös alapkövetelményektől, kivéve akkor, ha megerősítést nyert, hogy a feladott poggyászt e fejezetnek megfelelően átvizsgálták.”

                        18.

                        A szöveg a következő 5.0.6. ponttal egészül ki:

                                    „5.0.6.

                                    Harmadik országból érkező feladott poggyásznak kell tekinteni az olyan feladott poggyászt, amely olyan uniós repülőtérről érkezett, amelynek esetében az illetékes tagállam eltért az 1254/2009/EU bizottsági rendelet 1. cikkében előírt közös alapkövetelményektől, kivéve akkor, ha megerősítést nyert, hogy a feladott poggyászt e fejezetnek megfelelően átvizsgálták.”

                        19.

                        A 5. fejezet 5-A. függeléke helyébe a következő szöveg lép:

                              „5-A. FÜGGELÉK
                              FELADOTT POGGYÁSZ

                                 A KÖZÖS POLGÁRI LÉGIKÖZLEKEDÉS-VÉDELMI ALAPKÖVETELMÉNYEKKEL EGYENÉRTÉKŰ VÉDELMI KÖVETELMÉNYEKET ALKALMAZÓKÉNT ELISMERT HARMADIK ORSZÁGOK ÉS EGYÉB ORSZÁGOK ÉS TERÜLETEK, AMELYEKRE AZ EURÓPAI UNIÓ MŰKÖDÉSÉRŐL SZÓLÓ SZERZŐDÉS 355. CIKKE SZERINT AZ EMLÍTETT SZERZŐDÉS HARMADIK RÉSZÉNEK VI. CÍME NEM VONATKOZIK

                              A feladott poggyász tekintetében elismerten a közös polgári légiközlekedés-védelmi alapkövetelményekkel egyenértékű védelmi követelményeket alkalmaznak a következő harmadik országok és más olyan országok és területek, amelyekre az Európai Unió működéséről szóló szerződés 355. cikke szerint az említett szerződés harmadik részének VI. címe nem vonatkozik:

                                             Kanada

                                             Feröer szigetek a Vagar repülőtér tekintetében

                                             Grönland a Kangerlussuaq repülőtér tekintetében

                                             Guernsey

                                             Man-sziget

                                             Jersey

                                             Montenegró

                                             Szingapúri Köztársaság a Szingapúr-Changi repülőtér tekintetében

                                             Izrael Állam, a Ben Gurion nemzetközi repülőtér tekintetében

                                             Amerikai Egyesült Államok

                                    A Bizottság késedelem nélkül tájékoztatja a tagállamok megfelelő hatóságait, amennyiben olyan információk birtokába jut, amelyek arra engednek következtetni, hogy az adott harmadik ország, illetve más ország vagy terület által alkalmazott, az Unió légiközlekedés-védelmének általános szintjét jelentősen befolyásoló légiközlekedés-védelmi követelmények már nem egyenértékűek az Unió közös légiközlekedés-védelmi alapkövetelményeivel.
                              A Bizottság késedelem nélkül tájékoztatja a tagállamok felelős hatóságait abban az esetben, ha információi szerint olyan intézkedésekre – így többek között kompenzációs intézkedésekre – került sor, amelyek nyomán az érintett harmadik ország, illetve más ország vagy terület által alkalmazott légiközlekedés-védelmi követelmények újból egyenértékűek lettek a közös légiközlekedés-védelmi alapkövetelményekkel.

                        20.

                        A 6.1.3 pontot el kell hagyni.

                        21.

                        A 6.8.3.6. d) pont helyébe a következő szöveg lép:

                                    „d)

                                    a szállítmány tartalma vagy adott esetben a szállítmányok összevonásának feltüntetése; valamint”.

                        22.

                        A 6.8.3.6. pont vége a következő mondattal egészül ki:
                        „Összevont szállítmányok esetében az ACC3 vagy az az uniós légiközlekedés-védelmi szempontból ellenőrzött meghatalmazott ügynök (RA3), aki az összevonást végezte, minden egyes szállítmányra vonatkozóan megőrzi a fent előírt információkat legalább a szállítmányok első európai uniós repülőtérre való megérkezésének várható időpontjáig vagy 24 óráig, attól függően, hogy melyik a hosszabb.”

                        23.

                        A szöveg a következő 6.8.3.8. ponttal egészül ki:

                                    „6.8.3.8.

                                    A 6-I. függelékben felsorolt harmadik országból érkező, tranzitként kezelendő vagy átrakandó olyan szállítmányokat, amelyek kísérő dokumentációja nem felel meg a 6.8.3.6. pontnak, a következő járat előtt, a 6.7. fejezetnek megfelelően kell kezelni.”

                        24.

                        A szöveg a következő 6.8.3.9. ponttal egészül ki:

                                    „6.8.3.9.

                                    A 6-I. függelékben foglalt jegyzéken nem szereplő harmadik országból érkező, tranzitként kezelendő vagy átrakandó olyan szállítmányokat, amelyek kísérő dokumentációja nem felel meg a 6.8.3.6. pontnak, a következő járat előtt, a 6.2. fejezetnek megfelelően kell kezelni. A 6-F. függelékben foglalt jegyzéken szereplő harmadik országból érkező szállítmányoknak meg kell felelniük legalább az ICAO szállítmányvédelmi nyilatkozati rendszerének.”

                        25.

                        A szöveg a következő 11.0.8. és 11.0.9. ponttal egészül ki:
                        11.0.8   E fejezet alkalmazásában a »radikalizálódás« olyan szélsőségességhez vezető szocializálódási jelenség, amely során a személy olyan véleményeket, nézeteket és gondolatokat tesz magáévá, amelyek terrorcselekményekhez vezethetnek.
                        11.0.9   E fejezet alkalmazásában és az alkalmazandó uniós és nemzeti jogszabályok sérelme nélkül a 11.1.3. és 11.1.4. pontban leírt eljárás alatt álló személy megbízhatóságának meghatározásakor a tagállamok figyelembe veszik legalább a következőket:

                                    a)

                                    az (EU) 2016/681 európai parlamenti és tanácsi irányelv (*2) II. mellékletében említett bűncselekmények;
                                    és

                                    b)

                                    az (EU) 2017/541 európai parlamenti és tanácsi irányelvben (*3) említett terrorista bűncselekmények.

                              A b) pontban felsorolt bűncselekményeket kizáró jellegű bűncselekménynek kell tekinteni.

                           (*2)  Az Európai Parlament és a Tanács (EU) 2016/681 irányelve (2016. április 27.) az utas-nyilvántartási adatállománynak (PNR) a terrorista bűncselekmények és súlyos bűncselekmények megelőzése, felderítése, nyomozása és a vádeljárás lefolytatása érdekében történő felhasználásáról (HL L 119., 2016.5.4., 132. o.)."

                           (*3)  Az Európai Parlament és a Tanács (EU) 2017/541 irányelve (2017. március 15.) a terrorizmus elleni küzdelemről, a 2002/475/IB tanácsi kerethatározat felváltásáról, valamint a 2005/671/IB tanácsi határozat módosításáról (HL L 88., 2017.3.31., 6. o.).”"

                        26.

                        A 11.1. pont helyébe a következő szöveg lép:
                        „11.1.   MUNKAERŐ-FELVÉTEL
                        11.1.1.   Azon személyeknek, akik felvételüket követően a szigorított védelmi területen belül átvizsgálást, belépés-ellenőrzést vagy egyéb védelmi ellenőrzéseket fognak végezni vagy ilyen ellenőrzésekért felelősséget fognak viselni, előbb sikeresen át kell esniük a fokozott védelmi háttérellenőrzésen.
                        11.1.2.   Azon személyeknek, akik felvételüket követően a szigorított védelmi területen kívül átvizsgálást, belépés-ellenőrzést vagy egyéb védelmi ellenőrzéseket fognak végezni vagy ilyen ellenőrzésekért felelősséget fognak viselni, vagy akik az előírt védelmi ellenőrzéseken átesett légi áruhoz és légipostai küldeményhez, légifuvarozói postai küldeményekhez és légifuvarozói anyagokhoz, fedélzeti ellátmányhoz és repülőtéri készletekhez közvetlenül és kíséret nélkül hozzáférnek, előbb sikeresen át kell esniük egy fokozott vagy standard védelmi háttérellenőrzésen. Ha e rendelet másként nem rendelkezik, a felelős hatóság az alkalmazandó nemzeti előírásokkal összhangban határozza meg azt, hogy fokozott vagy standard védelmi háttérellenőrzést kell-e végrehajtani.
                        11.1.3.   Az uniós és a nemzeti előírásokkal összhangban a fokozott védelmi háttérellenőrzés keretében sor kerül legalább az alábbiakra:

                                    a)

                                    okirati bizonyítékok alapján meg kell állapítani az adott személy személyazonosságát;

                                    b)

                                    az elmúlt 5 évben előfordult tartózkodási helyek szerinti valamennyi államban ellenőrizni kell a bűnügyi nyilvántartást;

                                    c)

                                    legalább öt évre visszamenően ellenőrizni kell az adott személy munkahelyeire és tanulmányaira vonatkozó adatokat, valamint az ezek közötti inaktív időszakokat;

                                    d)

                                    ellenőrizni kell a hírszerzési információkat és az illetékes nemzeti hatóságok rendelkezésére álló minden egyéb releváns információt, amely e hatóságok megítélése szerint szükséges lehet annak megállapításához, hogy egy adott személy alkalmas-e olyan beosztásban dolgozni, amelynek előfeltétele a fokozott védelmi háttérellenőrzés elvégzése.

                              11.1.4.   Az uniós és a nemzeti előírásokkal összhangban a standard védelmi háttérellenőrzés keretében sor kerül az alábbiakra:

                                    a)

                                    okirati bizonyítékok alapján meg kell állapítani az adott személy személyazonosságát;

                                    b)

                                    az elmúlt 5 évben előfordult tartózkodási helyek szerinti valamennyi államban ellenőrizni kell a bűnügyi nyilvántartást;

                                    c)

                                    legalább öt évre visszamenően ellenőrizni kell az adott személy munkahelyeire és tanulmányaira vonatkozó adatokat, valamint az ezek közötti inaktív időszakokat.

                              11.1.5.   A standard védelmi háttérellenőrzést vagy a fokozott védelmi háttérellenőrzés a)–c) pontját azelőtt kell elvégezni, hogy a személy olyan védelmi alapképzésben részesülne, amelynek keretében biztonsági szempontból érzékeny, nyilvánosan nem hozzáférhető információk birtokába juthat. Adott esetben a fokozott védelmi háttérellenőrzés d) pontját azelőtt kell elvégezni, hogy valamely személy átvizsgálást, belépés-ellenőrzést vagy egyéb védelmi ellenőrzéseket végezne vagy ilyen ellenőrzésekért felelősséget viselne.
                        11.1.6.   A fokozott vagy standard védelmi háttérellenőrzések akkor tekintendők sikertelennek, ha a 11.1.3., illetve 11.1.4. pontban meghatározott elemek ellenőrzése nem zárul minden esetben kielégítő eredménnyel, vagy ha bármikor bebizonyosodik, hogy ezek az elemek az adott személy megbízhatósága tekintetében nem nyújtanak szükséges bizonyosságot.
                        A tagállamok törekednek arra, hogy megfelelő és hatékony mechanizmusokat hozzanak létre az információk nemzeti szintű és más államokkal történő megosztásának biztosítására a védelmi háttérellenőrzéssel kapcsolatos információk kidolgozása és értékelése céljából.
                        11.1.7.   A védelmi háttérellenőrzésekre a következők vonatkoznak:

                                    a)

                                    a 11.1.3. és 11.1.4. pontban meghatározott elemek folyamatos felülvizsgálatára szolgáló mechanizmus, amely az adott esetnek megfelelően az illetékes hatóságot, az üzemeltetőt vagy a kibocsátót azonnal értesíti bármely olyan eseményről, amely befolyásolhatja az egyén megbízhatóságát. Az értesítésekre, valamint az információk és azok tartalmának illetékes hatóságok, üzemeltetők és szervezetek közötti cseréjére vonatkozó szabályokat a nemzeti joggal összhangban kell megállapítani és figyelemmel kísérni; vagy

                                    b)

                                    a fokozott védelmi háttérellenőrzéseket a legfeljebb tizenkét hónapot, a standard védelmi háttérellenőrzéseket pedig a legalább három évet meg nem haladó rendszeres időközönként meg kell ismételni.

                              11.1.8.   A 11.1.1. és a 11.1.2. pontok alapján lefolytatott felvételi eljárásnak minden személy esetében legalább írásos jelentkezési szakaszból, valamint egy, a képességek és az alkalmasság előzetes értékelésére irányuló felvételi beszélgetésből kell állnia.
                        11.1.9.   Azoknak a személyeknek, akik felvételüket követően védelmi ellenőrzéseket fognak végrehajtani, rendelkezniük kell a feladataik eredményes ellátásához szükséges mentális és fizikai képességekkel és alkalmassággal, és ezt a követelményt már a felvételi folyamat kezdetén ismertetni kell velük.
                        E képességeket és alkalmasságot a felvételi eljárás során és az esetleges próbaidő letelte előtt egyaránt értékelni kell.
                        11.1.10.   A 11.1.1. és a 11.1.2. pontok alapján felvett valamennyi személy esetében legalább a foglalkoztatás időtartamának végéig meg kell őrizni a felvétellel kapcsolatos iratokat, beleértve az esetleges felmérések eredményeit is.
                        11.1.11.   A belső fenyegetés kezelése érdekében, valamint a személyzeti képzés vonatkozásában a 11.2. pontban felsorolt tartalom és kompetenciák sérelme nélkül a 300/2008/EK rendelet 12., 13. és 14. cikkében említett gazdasági szereplők és szervezetek védelmi programjának magában kell foglalnia egy megfelelő belső szabályzatot, valamint a személyzet tudatosságának növelését és a biztonsági kultúra előmozdítását célzó, kapcsolódó intézkedéseket.
                        11.1.12   A 2020. december 31. előtt sikeresen elvégzett védelmi háttérellenőrzések lejáratukig vagy legkésőbb 2023. június 30-ig (amelyik hamarabb bekövetkezik) érvényben maradnak.”

                        27.

                        A 11.1.2. pont vége a következő mondattal egészül ki:
                        „2019. július 31-ével megszűnnek a foglalkoztatást megelőző ellenőrzések. A foglalkoztatást megelőző ellenőrzésen átesett személyeket legkésőbb 2020. június 30-ig védelmi háttérellenőrzésnek kell alávetni.”

                        28.

                        A 11.2.2. k) pont helyébe a következő szöveg lép:

                                    „k)

                                    világos és határozott kommunikációra való képesség; valamint”.

                        29.

                        A 11.2.2. pont a következő l) ponttal egészül ki:

                                    „l)

                                    a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét.”

                        30.

                        A 11.2.3.2. b) pont helyébe a következő szöveg lép:

                                    „b)

                                    a vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        31.

                        A 11.2.3.3. b) pont helyébe a következő szöveg lép:

                                    „b)

                                    a vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        32.

                        A 11.2.3.6. a) pont helyébe a következő szöveg lép:

                                    „a)

                                    a légi járművek védelmi célú átvizsgálására vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        33.

                        A 11.2.3.7. a) pont helyébe a következő szöveg lép:

                                    „a)

                                    a légi jármű védelmére és a légi járműhöz való jogosulatlan hozzáférés megelőzésére alkalmas módszerek ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        34.

                        A 11.2.3.8. b) pont helyébe a következő szöveg lép:

                                    „b)

                                    a vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        35.

                        A 11.2.3.9. b) pont helyébe a következő szöveg lép:

                                    „b)

                                    a vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        36.

                        A 11.2.3.10. b) pont helyébe a következő szöveg lép:

                                    „b)

                                    a vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        37.

                        A 11.2.6.2. b) pont helyébe a következő szöveg lép:

                                    „b)

                                    a vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        38.

                        A 11.2.7. b) pont helyébe a következő szöveg lép:

                                    „b)

                                    a vonatkozó jogszabályi követelmények ismerete, valamint a munkahelyen és a légi közlekedés területén az erős és reziliens biztonsági kultúra megteremtéséhez hozzájáruló tényezők vonatkozásában szerzett ismeretek, ideértve többek között a belső fenyegetés és a radikalizálódás ismeretét;”.

                        39.

                        A 11.3.1. b) pont helyébe a következő szöveg lép:

                                    „b)

                                    röntgensugaras berendezéseket és robbanóanyag-felderítő (EDS) eszközöket kezelő személyek esetén háromévenkénti újbóli tanúsítás; valamint”.

                        40.

                        A 11.3.2. pont a helyébe a következő szöveg lép:

                                    „11.3.2.

                                    A röntgensugaras berendezéseket és a robbanóanyag-felderítő eszközöket kezelő személyek az első tanúsítási vagy jóváhagyási eljárás keretében kötelesek szabványosított képértelmezési vizsgát tenni.”

                        41.

                        A 11.3.3. pont a helyébe a következő szöveg lép:

                                    „11.3.3.

                                    A röntgensugaras berendezéseket és a robbanóanyag-felderítő eszközöket kezelő személyek újbóli tanúsítási vagy újbóli jóváhagyási eljárásának tartalmaznia kell mind szabványosított képértelmezési vizsgát, mind operatív teljesítmény-értékelést.”

                        42.

                        A 11.4.1. pont a következő bekezdéssel egészül ki:
                        „A tesztek eredményét közölni kell az adott személlyel, és jegyzőkönyvbe kell foglalni; a tesztek eredménye figyelembe vehető az újbóli tanúsítási vagy újbóli jóváhagyási eljárásban.”

                        43.

                        A 11.4.2. pont a helyébe a következő szöveg lép:

                                    „11.4.2.

                                    Az átvizsgálást végző személyek teljesítményének értékelését minden 6 hónapos időszak végén el kell végezni. Az értékelés eredményeit:

                                                a)

                                                közölni kell az adott személlyel, és jegyzőkönyvbe kell foglalni;

                                                b)

                                                fel kell használni a gyenge pontok azonosítására, valamint be kell építeni az e hiányosságok kezelésére alkalmas jövőbeli képzésekbe és tesztekbe; valamint

                                                c)

                                                az eredmények figyelembe vehetők az újbóli tanúsítási vagy újbóli jóváhagyási eljárásban.”

                        44.

                        A 11.5.1. a) pont helyébe a következő szöveg lép:

                                    „a)

                                    a 11.1.3. ponttal összhangban sikeresen átestek egy fokozott védelmi háttérellenőrzésen;”.

                        45.

                        A 11.6.3.5. a) pont helyébe a következő szöveg lép:

                                    „a)

                                    a 11.1.3. ponttal összhangban fokozott védelmi háttérellenőrzésen estek át;”.

                        46.

                        A 11.6.5.5. pont a következő mondattal egészül ki:
                        „Az egyes oldalak parafálása helyettesíthető a teljes dokumentum elektronikus aláírásával.”

                        47.

                        A szöveg a következő 12.0.4. és 12.0.5. ponttal egészül ki:
                        12.0.4.   Többféle típusú védelmi berendezés együttes használata esetén minden egyes berendezésnek meg kell felelnie a meghatározott előírásoknak, valamint az e fejezetben meghatározott követelményeknek külön-külön és együttesen is eleget kell tennie.
                        12.0.5.   A berendezéseket a gyártók követelményeinek megfelelően kell elhelyezni, beépíteni és karbantartani.”

                        48.

                        A 12.1.1.8. pontot el kell hagyni.

                        49.

                        A 12.5.1.1. pont utolsó mondatának helyébe a következő szöveg lép:
                        „Amennyiben a kombinált veszélyes képeket kivetítő TIP-et egy robbanóanyag-felderítő eszközzel kombinálva, kizárólag a feladott poggyászok átvizsgálására használják, a b) pont csak 2020. szeptember 1-jétől alkalmazandó.”

                        50.

                        A szöveg a következő 12.11.2.3. ponttal egészül ki:

                                    „12.11.2.3.

                                    A 2.1. szabvány a 2021. január 1-jétől üzembe helyezett biztonsági szkennerekre alkalmazandó.”

                        51.

                        A 12.12. pont helyébe a következő szöveg lép:
                        „12.12.   LÁBBELIVIZSGÁLÓ BERENDEZÉSEK
                        12.12.1.   Általános elvek

                        12.12.1.1.   A lábbelivizsgáló fémérzékelő berendezéseknek (SMD) képesnek kell lenniük érzékelni és riasztással jelezni legalább bizonyos meghatározott fémtárgyakat, akár egyet, akár többet.
                        12.12.1.2.   A lábbelibe rejtett robbanóanyagokat felderítő eszközöknek (SED) képesnek kell lenniük érzékelni és riasztással jelezni legalább bizonyos meghatározott robbanóanyagokat.
                        12.12.1.3.   A lábbeliben található fémek vagy robbanóanyagok helyzete és iránya nem befolyásolhatja az említett berendezések és eszközök (SMD és SED) általi érzékelést.
                        12.12.1.4.   Az ilyen berendezéseket és eszközöket szilárd alapra kell elhelyezni.
                        12.12.1.5.   Rendelkezniük kell olyan kijelzővel, amely mutatja, hogy éppen működnek-e.
                        12.12.1.6.   Az érzékenységi beállításaik megváltoztatását lehetővé tevő kezelőfelületnek védettnek kell lennie, és csak az arra jogosult személyek számára lehetnek hozzáférhetők.
                        12.12.1.7.   A lábbelivizsgáló fémérzékelő berendezésnek fémtárgy érzékelésekor legalább a 12.12.1.1. pontban említetteknek megfelelő látható és hallható jelzést kell adnia. Mindkét jelzésnek érzékelhetőnek kell lennie egy méter távolságból is.
                        12.12.1.8.   A lábbelibe rejtett robbanóanyagokat felderítő eszköznek robbanóanyag érzékelésekor legalább a 12.12.1.2. pontban említetteknek megfelelő látható és hallható jelzést kell adnia. Mindkét jelzésnek érzékelhetőnek kell lennie egy méter távolságból is.
                        12.12.2.   A lábbelivizsgáló fémérzékelő berendezésekre (SMD) vonatkozó előírások

                        12.12.2.1.   A lábbelivizsgáló fémérzékelő berendezésekre két műszaki szabvány vonatkozik. Az e szabványokra vonatkozó részletes előírásokat a C(2015) 8005 bizottsági végrehajtási határozat állapítja meg.
                        12.12.2.2.   A kizárólag az utasoktól különböző személyek átvizsgálására használt lábbelivizsgáló fémérzékelő berendezéseknek meg kell felelniük legalább az 1. szabványnak.
                        12.12.2.3.   Az utasok átvizsgálására használt lábbelivizsgáló fémérzékelő berendezéseknek a 2. szabványnak kell megfelelniük.
                        12.12.2.4.   A lábbelivizsgáló fémérzékelő berendezéseknek a lábbelit alátámasztó felület szintjétől legalább 35 cm magasságig képesnek kell lenniük megállapítani a fémérzékelő kapuk által leadott riasztás okát.
                        12.12.3.   A lábbelibe rejtett robbanóanyagokat felderítő eszközökre (SED) vonatkozó előírások

                        12.12.3.1.   Az e szabványra vonatkozó részletes előírásokat a C(2015) 8005 bizottsági végrehajtási határozat állapítja meg.”

                        52.

                        A szöveg az alábbi 12.14. ponttal egészül ki:
                        „12.14.   ROBBANÓGŐZ-FELDERÍTŐ ESZKÖZÖK (EVD)
                        12.14.1.   A robbanógőz-felderítő eszközökre vonatkozó előírások

                        12.14.1.1.   A feladott poggyász vagy áru átvizsgálására használt robbanógőz-felderítő eszközöknek meg kell felelniük legalább az 1. szabványnak.
                        12.14.1.2.   Az utasok vagy kézipoggyász átvizsgálására használt robbanógőz-felderítő eszközöknek meg kell felelniük legalább a 3. szabványnak.
                        12.14.1.3.   Az e szabványokra vonatkozó részletes előírásokat a C(2015) 8005 bizottsági végrehajtási határozat állapítja meg.”

               (*1)  A Bizottság 1254/2009/EU rendelete (2009. december 18.) a polgári légi közlekedés védelmére irányuló közös alapkövetelményektől való eltérést és alternatív védelmi intézkedések elfogadását a tagállamok számára lehetővé tevő feltételek meghatározásáról (HL L 338., 2009.12.19., 17. o.).”

               (*2)  Az Európai Parlament és a Tanács (EU) 2016/681 irányelve (2016. április 27.) az utas-nyilvántartási adatállománynak (PNR) a terrorista bűncselekmények és súlyos bűncselekmények megelőzése, felderítése, nyomozása és a vádeljárás lefolytatása érdekében történő felhasználásáról (HL L 119., 2016.5.4., 132. o.).

               (*3)  Az Európai Parlament és a Tanács (EU) 2017/541 irányelve (2017. március 15.) a terrorizmus elleni küzdelemről, a 2002/475/IB tanácsi kerethatározat felváltásáról, valamint a 2005/671/IB tanácsi határozat módosításáról (HL L 88., 2017.3.31., 6. o.).””


title: A Bizottság (EU) 2019/138 végrehajtási rendelete (2019. január 29.) az 1356/2004/EK, az 1464/2004/EK, a 786/2007/EK, a 971/2008/EK, az 1118/2010/EU és a 169/2011/EU rendeletnek, valamint a 888/2011/EU és a 667/2013/EU végrehajtási rendeletnek a takarmány-adalékanyagokra megadott engedélyek jogosultjának neve tekintetében történő módosításáról (EGT-vonatkozású szöveg.)

text:
                  30.1.2019

                  HU

                  Az Európai Unió Hivatalos Lapja

                  L 26/1

         A BIZOTTSÁG (EU) 2019/138 VÉGREHAJTÁSI RENDELETE
         (2019. január 29.)
         az 1356/2004/EK, az 1464/2004/EK, a 786/2007/EK, a 971/2008/EK, az 1118/2010/EU és a 169/2011/EU rendeletnek, valamint a 888/2011/EU és a 667/2013/EU végrehajtási rendeletnek a takarmány-adalékanyagokra megadott engedélyek jogosultjának neve tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
         mivel:

                     (1)

                     A 70/524/EGK tanácsi irányelv (2) értelmében az 1356/2004/EK (3) bizottsági rendelet engedélyezte a monenzin-nátrium, az 1464/2004/EK (4) bizottsági rendelet pedig a narazin takarmány-adalékanyagként történő felhasználását.

                     (2)

                     Az 1831/2003/EK európai parlamenti és tanácsi rendeletnek megfelelően a 786/2007/EK (5), a 971/2008/EK (6), az 1118/2010/EU (7) és a 169/2011/EU (8) bizottsági rendelet, valamint a 888/2011/EU (9) és a 667/2013/EU (10) bizottsági végrehajtási rendelet engedélyezte az endo-1,4-béta-mannanáz és diklazuril takarmány-adalékanyagként történő felhasználását.

                     (3)

                     Az engedély jogosultja, az Eli Lilly and Company Ltd az 1831/2003/EK rendelet 13. cikke (3) bekezdésének megfelelően kérelmet nyújtott be, amelyben az engedély jogosultja nevének módosítását javasolja az érintett takarmány-adalékanyagokra vonatkozóan.

                     (4)

                     Az engedély jogosultja szerint 2018. március 30-i hatállyal az Elanco GmbH, az Eli Lilly and Company Ltd. egyik részlege rendelkezik az érintett adalékanyagok forgalmazási jogaival. Az engedély jogosultja megfelelő adatokkal támasztotta alá kérelmét.

                     (5)

                     Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyagok újbóli értékelését. Az Európai Élelmiszerbiztonsági Hatóság értesítést kapott a kérelemről.

                     (6)

                     Ahhoz, hogy az Elanco GmbH gyakorolhassa forgalmazási jogait, módosítani kell az érintett engedélyek feltételeit.

                     (7)

                     Az 1356/2004/EK, az 1464/2004/EK, a 786/2007/EK, a 971/2008/EK, az 1118/2010/EU és a 169/2011/EU rendeletet, valamint a 888/2011/EU és a 667/2013/EU végrehajtási rendeletet ezért ennek megfelelően módosítani kell.

                     (8)

                     Mivel semmilyen biztonsági ok nem indokolja az e rendelet által eszközölt módosítások azonnali alkalmazását, helyénvaló átmeneti időszakot engedélyezni a meglévő készletek felhasználására.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 1356/2004/EK rendelet módosítása
            Az 1356/2004/EK rendelet mellékletének második oszlopában az „Eli Lilly and Company Limited” szövegrész helyébe az „Elanco GmbH” szöveg lép.

            2. cikk
            Az 1464/2004/EK rendelet módosítása
            Az 1464/2004/EK rendelet mellékletének második oszlopában az „Eli Lilly and Company Limited” szövegrész helyébe az „Elanco GmbH” szöveg lép.

            3. cikk
            A 786/2007/EK rendelet módosítása
            A 786/2007/EK rendelet mellékletének második oszlopában az „Eli Lilly and Company Ltd” szövegrész helyébe az „Elanco GmbH” szöveg lép.

            4. cikk
            A 971/2008/EK rendelet módosítása
            A 971/2008/EK rendelet mellékletének második oszlopában az „Eli Lilly and Company Ltd” szövegrész helyébe az „Elanco GmbH” szöveg lép.

            5. cikk
            A 1118/2010/EU rendelet módosítása
            a 1118/2010/EU rendelet mellékletének második oszlopában az „Eli Lilly and Company Ltd” szövegrész helyébe az „Elanco GmbH” szöveg lép.

            6. cikk
            A 169/2011/EU rendelet módosítása
            a 169/2011/EU rendelet mellékletének második oszlopában az „Eli Lilly and Company Ltd” szövegrész helyébe az „Elanco GmbH” szöveg lép.

            7. cikk
            A 888/2011/EU rendelet módosítása
            A 888/2011/EU rendelet mellékletének második oszlopában az „Eli Lilly and Company Ltd” szövegrész helyébe az „Elanco GmbH” szöveg lép.

            8. cikk
            A 667/2013/EU rendelet módosítása
            A 667/2013/EU rendelet a következőképpen módosul:

                        1.

                        A címben az „Eli Lilly and Company Ltd.” szöveg helyébe az „Elanco GmbH” szöveg lép.

                        2.

                        A melléklet második oszlopában az „Eli Lilly and Company Ltd” szövegrész helyébe az „Elanco GmbH” szöveg lép.

            9. cikk
            Átmeneti intézkedések
            Az olyan monenzin-nátrium, narazin, endo-1,4-béta-mannanáz és diklazuril, amelyet e rendelet hatálybalépése előtt állítottak elő és címkéztek fel az e rendelet hatálybalépésének időpontja előtt alkalmazandó szabályoknak megfelelően, a készletek kimerüléséig továbbra is forgalomba hozható és felhasználható.

            10. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 29-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  A Bizottság 1356/2004/EK rendelete (2004. július 26.) a kokcidiosztatikumok és egyéb gyógyászati anyagok csoportba tartozó „Elancoban” adalékanyag takarmányokban való felhasználásának tíz évre történő engedélyezéséről (HL L 251., 2004.7.27., 6. o.).

            (4)  A Bizottság 1464/2004/EK rendelete (2004. augusztus 17.) a kokcidiosztatikumok és egyéb gyógyászati anyagok csoportba tartozó „Monteban” adalékanyag takarmányokban való felhasználásának tíz évre történő engedélyezéséről (HL L 270., 2004.8.18., 8. o.).

            (5)  a Bizottság 786/2007/EK rendelete (2007. július 4.) az endo-1,4-béta mannanáz EC 3.2.1.78 (Hemicell) takarmány-adalékanyagként való engedélyezéséről (HL L 175., 2007.7.5., 8. o.).

            (6)  A Bizottság 971/2008/EK rendelete (2008. október 3.) egy kokcidiosztatikum takarmány-adalékanyagként történő új felhasználásáról (HL L 265., 2008.10.4., 3. o.).

            (7)  A Bizottság 1118/2010/EU rendelete (2010. december 2.) a diklazuril brojlercsirkék takarmány-adalékanyagaként történő engedélyezéséről (az engedély jogosultja: Janssen Pharmaceutica N.V.) és a 2430/1999/EK rendelet módosításáról (HL L 317., 2010.12.3., 5. o.).

            (8)  A Bizottság 169/2011/EU rendelete (2011. február 23.) a diklazuril gyöngytyúkok takarmány-adalékanyagaként történő felhasználásának engedélyezéséről (az engedély jogosultja a Janssen Pharmaceutica N.V.) HL L 49., 2011.2.24., 6. o.

            (9)  A Bizottság 888/2011/EU végrehajtási rendelete (2011. szeptember 5.) a diklazuril brojlerpulykák takarmány-adalékanyagaként történő engedélyezéséről (az engedély jogosultja: Janssen Pharmaceutica N.V.) és a 2430/1999/EK rendelet módosításáról (HL L 229., 2011.9.6., 9. o.).

            (10)  A Bizottság 667/2013/EU végrehajtási rendelete (2013. július 12.) a diklazuril tojójércék takarmány-adalékanyagaként történő engedélyezéséről (az engedély jogosultja: Eli Lilly and Company Ltd.) és a 162/2003/EK rendelet hatályon kívül helyezéséről (HL L 192., 2013.7.13., 35. o.).


title: A Bizottság (EU) 2019/139 végrehajtási rendelete (2019. január 29.) a Beauveria bassiana IMI389521 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  30.1.2019

                  HU

                  Az Európai Unió Hivatalos Lapja

                  L 26/4

         A BIZOTTSÁG (EU) 2019/139 VÉGREHAJTÁSI RENDELETE
         (2019. január 29.)
         a Beauveria bassiana IMI389521 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
         mivel:

                     (1)

                     Az 1107/2009/EK rendelet 7. cikke (1) bekezdésének megfelelően Hollandiához 2014. október 28-án kérelem érkezett az Exosect Limited vállalattól a Beauveria bassiana IMI389521 törzs hatóanyagként való jóváhagyására vonatkozóan.

                     (2)

                     Az 1107/2009/EK rendelet 9. cikke (3) bekezdésének megfelelően Hollandia mint referens tagállam 2015. június 2-án értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

                     (3)

                     A referens tagállam 2016. február 22-én értékelőjelentés-tervezetet nyújtott be a Bizottsághoz, amelyről a Hatóságnak is küldött másolatot; e tervezetben azt vizsgálta, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.

                     (4)

                     A Hatóság eleget tett az 1107/2009/EK rendelet 12. cikke (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést aktualizált értékelőjelentés-tervezet formájában nyújtotta be a Hatósághoz 2017. február 2-án.

                     (5)

                     2017. április 26-án a Hatóság tájékoztatta a kérelmezőt, a tagállamokat és a Bizottságot az arra vonatkozó következtetéséről (2), hogy a Beauveria bassiana IMI389521 törzs hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak. A Hatóság nyilvánosságra hozta következtetéseit.

                     (6)

                     A Bizottság 2018. október 24-én a Növények, Állatok, Élelmiszerek és Takarmányok Állandó Bizottsága elé terjesztette a Beauveria bassiana IMI389521 törzsre vonatkozó felülvizsgálati jelentés tervezetét és a Beauveria bassiana IMI389521 törzs jóváhagyásáról szóló rendelettervezetet.

                     (7)

                     Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (8)

                     Ezért a Beauveria bassiana IMI389521 törzs jóváhagyása indokolt.

                     (9)

                     Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezései értelmében, valamint a jelenlegi tudományos és műszaki ismeretekre való figyelemmel azonban bizonyos feltételeket elő kell írni. Emellett megfelelő esetekben helyénvaló kockázatcsökkentő intézkedéseket is bevezetni.

                     (10)

                     Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (3) mellékletét ennek megfelelően módosítani kell.

                     (11)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyása
            Az I. mellékletben meghatározott Beauveria bassiana IMI389521 törzs hatóanyag az ugyanazon mellékletben foglalt feltételekkel jóváhagyásra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 29-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  EFSA (Európai Élelmiszerbiztonsági Hatóság), 2017. Conclusion on the peer review of the pesticide risk assessment of the active substance Beauveria bassiana IMI389521 (A Beauveria bassiana IMI389521 hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2017;15(5):4831, 21 o. doi:10.2903/j.efsa.2017.4831.

            (3)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            I. MELLÉKLET

                        Közhasználatú név, azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                           Beauveria bassiana IMI389521 törzs
                        Hozzáférési szám a CABI genetikai adatbankban: IMI389521

                        Tárgytalan

                        A beauvericin határértéke: 0,09 mg/kg

                        2019. február 19.

                        2029. február 19.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Beauveria bassiana IMI389521 törzsről szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    —

                                    a B. bassiana IMI389521 törzset tartalmazó készítmény(ek) tárolási stabilitása, beleértve a beauvericin metabolit tárolás utáni szintjét is;

                                    —

                                    a kérelemben megadott feltételek mellett termelődött beauvericin metabolit szintje;

                                    —

                                    a tárolt gabonafélékben lévő fertőzött rovarokban előforduló beauvericin által jelentett veszély. Intézkedéseket kell hozni annak biztosítására, hogy az ilyen termékek ne kerüljenek be az élelmiszer- és takarmányláncba, figyelembe véve a beauvericin gabonamagokra vonatkozó természetes háttérszintjét is;

                                    —

                                    a szert kezelők és más dolgozók védelme, tekintettel arra, hogy a B. bassiana IMI389521 törzset – mint minden mikroorganizmust – potenciális szenzibilizálónak kell tekinteni.

                              A mikrobiológiai szennyezésre vonatkozó, a SANCO/12116/2012 sz. munkadokumentumban (2) említett határértékek betartatása érdekében biztosítani kell a gyártási folyamat során a környezeti feltételek szigorú fenntartását és a minőség-ellenőrzési célú elemzést.
                        A felhasználási feltételek között adott esetben kockázatcsökkentő intézkedéseknek is szerepelniük kell.

               (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            II. MELLÉKLET
            Az 540/2011/EU végrehajtási rendelet mellékletének B. része a következő bejegyzéssel egészül ki:

                           „130

                              Beauveria bassiana IMI389521 törzs
                           Hozzáférési szám a CABI genetikai adatbankban: IMI389521

                           Tárgytalan

                           A beauvericin határértéke: 0,09 mg/kg

                           2019. február 19.

                           2029. február 19.

                           Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Beauveria bassiana IMI389521 törzsről szóló felülvizsgálati jelentésben és különösen annak I. és II. függelékében található megállapításokat.
                           Az átfogó értékelésben a tagállamoknak fokozott figyelmet kell fordítaniuk a következőkre:

                                       —

                                       a B. bassiana IMI389521 törzset tartalmazó készítmény(ek) tárolási stabilitása, beleértve a beauvericin metabolit tárolás utáni szintjét is;

                                       —

                                       a kérelemben megadott feltételek mellett termelődött beauvericin metabolit szintje;

                                       —

                                       a tárolt gabonafélékben lévő fertőzött rovarokban előforduló beauvericin által jelentett veszély. Intézkedéseket kell hozni annak biztosítására, hogy az ilyen termékek ne kerüljenek be az élelmiszer- és takarmányláncba, figyelembe véve a beauvericin gabonamagokra vonatkozó természetes háttérszintjét is;

                                       —

                                       a szert kezelők és más dolgozók védelme, tekintettel arra, hogy a B. bassiana IMI389521 törzset – mint minden mikroorganizmust – potenciális szenzibilizálónak kell tekinteni.

                                 A mikrobiológiai szennyezésre vonatkozó, a SANCO/12116/2012 sz. munkadokumentumban (*1) említett határértékek betartatása érdekében biztosítani kell a gyártási folyamat során a környezeti feltételek szigorú fenntartását és a minőség-ellenőrzési célú elemzést.
                           A felhasználási feltételek között adott esetben kockázatcsökkentő intézkedéseknek is szerepelniük kell.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.”


title: A Bizottság (EU) 2019/255 végrehajtási rendelete (2019. február 13.) az 1303/2013/EU európai parlamenti és tanácsi rendelet alkalmazási szabályainak a program-hozzájárulások utalására és kezelésére vonatkozó részletes szabályok, a pénzügyi eszközökről szóló jelentéstétel, a műveletekkel kapcsolatos tájékoztatási és kommunikációs intézkedések technikai jellemzői, valamint az adatok rögzítésére és tárolására szolgáló rendszer tekintetében történő megállapításáról szóló 821/2014/EU végrehajtási rendelet módosításáról

text:
                  14.2.2019

                  HU

                  Az Európai Unió Hivatalos Lapja

                  L 43/15

         A BIZOTTSÁG (EU) 2019/255 VÉGREHAJTÁSI RENDELETE
         (2019. február 13.)
         az 1303/2013/EU európai parlamenti és tanácsi rendelet alkalmazási szabályainak a program-hozzájárulások utalására és kezelésére vonatkozó részletes szabályok, a pénzügyi eszközökről szóló jelentéstétel, a műveletekkel kapcsolatos tájékoztatási és kommunikációs intézkedések technikai jellemzői, valamint az adatok rögzítésére és tárolására szolgáló rendszer tekintetében történő megállapításáról szóló 821/2014/EU végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1) és különösen annak 46. cikke (3) bekezdésére és 115. cikke (4) bekezdésére,
         mivel:

                     (1)

                     A 821/2014/EU bizottsági végrehajtási rendelet (2) megállapítja többek között a tájékoztatási és kommunikációs intézkedések technikai jellemzőit. Az 1303/2013/EU rendelet harmadik része III. címe II. fejezetének az (EU, Euratom) 2018/1046 európai parlamenti és tanácsi rendelettel (3) bevezetett módosításaira tekintettel indokolt a 821/2014/EU végrehajtási rendelet címét és II. fejezetének címét ennek megfelelően módosítani.

                     (2)

                     A szükségtelen adminisztratív terhek elkerülése és az egyszerűsítés érdekében meg kell szüntetni azt a követelményt, miszerint a pénzügyi eszköz nevéből ki kell derülnie, hogy az európai strukturális és beruházási alapokból (a továbbiakban: esb-alapok) nyújtott támogatásban részesül. A 480/2014/EU felhatalmazáson alapuló bizottsági rendelet (4) 6. cikke (1) bekezdésének b) pontja értelmében mindazonáltal a végső kedvezményezetteket tájékoztatni kell arról, hogy a finanszírozást az esb-alapok által társfinanszírozott programok keretében kapják. A pénzügyi eszköz nevének feltüntetésére vonatkozó kötelezettség megszüntetése ezért nem gyakorol hatást a végső kedvezményezettek számára nyújtott támogatás szintjéhez kapcsolódó láthatósági és kommunikációs követelményekre. A 821/2014/EU végrehajtási rendelet 4. cikkének (4) bekezdését ennek megfelelően módosítani kell.

                     (3)

                     A 821/2014/EU bizottsági végrehajtási rendelet I. melléklete meghatározza az 1303/2013/EU rendelet 37–46. cikkében foglalt rendelkezések által szabályozott pénzügyi eszközökre vonatkozó jelentéstételhez használandó mintát. Az említett rendelkezések egy részét az (EU, Euratom) 2018/1046 rendelet módosította.

                     (4)

                     Az 1303/2013/EU rendelet 38. cikkének (1) bekezdése új végrehajtási lehetőséggel egészült ki, amely az esb-alapokat az EBB-nek az Európai Stratégiai Beruházási Alap keretében kínált pénzügyi termékeivel ötvözi a szóban forgó rendelet 39a. cikkében foglaltaknak megfelelően. Ezért ezt a végrehajtási lehetőséget bele kell foglalni a pénzügyi eszközökről szóló jelentéstételhez használandó mintának a pénzügyi eszköz és a végrehajtási intézkedések leírására vonatkozó szakaszába, a várt multiplikátorhatás megvalósításában elért előrehaladással kapcsolatos szakaszt pedig új adatmezőkkel kell kiegészíteni az esb-alapok által az ilyen hozzájárulásokat az EBB-nek az Európai Stratégiai Beruházási Alap keretében kínált pénzügyi termékeivel ötvöző pénzügyi eszközökhöz nyújtott hozzájárulások kimutatása érdekében.

                     (5)

                     Az 1303/2013/EU rendelet 38. cikke (4) bekezdésének módosítása egyértelműsítette a köztulajdonú bankok vagy intézmények számára történő közvetlen odaítélésre vonatkozó szabályokat. Ezért gondoskodni kell arról, hogy a pénzügyi eszközökről szóló jelentéstételhez használandó mintának a pénzügyi eszközöket végrehajtó szervezetek és – adott esetben – az alapok alapját végrehajtó szervezetek azonosítására vonatkozó szakasza kiegészüljön a pénzügyi eszközöket végrehajtó szervek említett típusával, és ezáltal tükrözze ezt az egyszerűsítést.

                     (6)

                     Az 1303/2013/EU rendelet 44. cikke lehetővé teszi, hogy az esb-alapoknak az 1303/2013/EU rendelet 43. cikke szerinti befektetéseiből eredő negatív kamatok finanszírozása a pénzügyi eszköz számára visszafizetett forrásokból történjen, feltéve, hogy teljesül az aktív likviditáskezelésre vonatkozó feltétel. Ezért a jelentéstételi követelményeket össze kell hangolni ezzel az új rendelkezéssel. Ezt a kiigazítást a pénzügyi eszközökről szóló jelentéstételhez használandó mintának a beruházásokból a pénzügyi eszközök számára visszafizetett összegekre vonatkozó szakaszában kell végrehajtani.

                     (7)

                     Az 1303/2013/EU rendelet új 43a. cikke pontosítja a pénzügyi eszközökre a piacgazdasági elven működő befektetőkre vonatkozó megkülönböztetett bánásmód tekintetében irányadó, a nyereség- és kockázatmegosztás esetében alkalmazandó szabályokat. Ezért a pénzügyi eszközökről szóló jelentéstételhez használandó mintában az esb-alapokból pénzügyi eszközök számára fizetett támogatás kamatára és más nyereségére, a 43. és 44. cikkben említett beruházásokból a pénzügyi eszközök számára visszafizetett programforrásokra, valamint a 43a. cikk szerinti megkülönböztetett bánásmód céljára felhasznált összegekre vonatkozó szakasz megszövegezését hozzá kell igazítani ezekhez a pontosított rendelkezésekhez.

                     (8)

                     Az 1303/2013/EU rendelet 46. cikkének módosítása bizonyos átfedések kiküszöbölése érdekében észszerűsítette a pénzügyi eszközökre vonatkozó jelentéstételi kötelezettségeket. Ezért a 40. adatmezőben szerepeltetendő információkat hozzá kell igazítani az 1303/2013/EU rendelet 46. cikke (2) bekezdésének i) pontjában foglalt jelentéstételi követelményhez. Ezenkívül a tőkeberuházások előző évi értékhez viszonyított értékének bejelentésére vonatkozó követelményt át kell helyezni a pénzügyi eszközökről szóló jelentéstételhez használandó mintának az 1303/2013/EU rendelet 46. cikke (2) bekezdésének i) pontja által szabályozott pénzügyi eszközökre vonatkozó VII. címébe. A szükségtelen adminisztratív terhek elkerülése és az irányító hatóságok által már létrehozott jelentéstételi rendszerekkel való összhang biztosítása érdekében indokolt úgy rendelkezni, hogy a meglévő 40. adatmezőnek az 1303/2013/EU rendelet 46. cikke (2) bekezdésének i) pontjában szereplő megfelelő hivatkozással való összhang biztosítása céljából a VII. címbe történő áthelyezése ne vonja maga után az érintett adatmező átszámozását; címét ugyanakkor indokolt hozzáigazítani az említett cikkhez.

                     (9)

                     Bizonyos követelmények megkettőzésének elkerülése és az 1303/2013/EU rendelet 46. cikke (2) bekezdésének h) pontjában foglalt jelentéstételi követelményekhez való igazodás érdekében a beruházások és részvételek értékére vonatkozó hivatkozás törlésre kerül a pénzügyi eszközökről szóló jelentéstételhez használandó mintának a várt multiplikátorhatás megvalósításában elért előrehaladásra vonatkozó szakaszából.

                     (10)

                     Az 1303/2013/EU rendelet 37–46. cikkének a (3)–(9) preambulumbekezdésben említett módosításaiból kifolyólag a 821/2014/EU végrehajtási rendelet I. mellékletét megfelelőképpen módosítani kell.

                     (11)

                     Az ebben a rendeletben előírt intézkedések összhangban vannak az esb-alapok koordinációs bizottságának véleményével.

                     (12)

                     A jogbiztonság biztosítása, valamint az 1303/2013/EU rendelet módosított, az (EU, Euratom) 2018/1046 rendelet 282. cikkének megfelelően 2018. augusztus 2-től vagy valamely azt megelőző időponttól alkalmazandó rendelkezései és az e rendeletben foglalt rendelkezések közötti eltérések lehető legkisebbre korlátozása érdekében indokolt előírni, hogy e rendelet az Európai Unió Hivatalos Lapjában való kihirdetését követő napon lépjen hatályba.

                     (13)

                     A 821/2014/EU végrehajtási rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 821/2014/EU végrehajtási rendelet a következőképpen módosul:

                        1.

                        A cím helyébe a következő szöveg lép:
                        „A Bizottság 821/2014/EU végrehajtási rendelete (2014. július 28.) az 1303/2013/EU európai parlamenti és tanácsi rendelet alkalmazási szabályainak a program-hozzájárulások utalására és kezelésére vonatkozó részletes szabályok, a pénzügyi eszközökről szóló jelentéstétel, a műveletekkel kapcsolatos tájékoztatási, kommunikációs és láthatósági intézkedések technikai jellemzői, valamint az adatok rögzítésére és tárolására szolgáló rendszer tekintetében történő megállapításáról”.

                        2.

                        A II. fejezet címe helyébe a következő szöveg lép:
                        „A MŰVELETEKKEL KAPCSOLATOS TÁJÉKOZTATÁSI, KOMMUNIKÁCIÓS ÉS LÁTHATÓSÁGI INTÉZKEDÉSEK TECHNIKAI JELLEMZŐI, VALAMINT AZ UNIÓS JELKÉP MEGJELENÍTÉSÉRE VONATKOZÓ UTASÍTÁSOK ÉS A SZABVÁNYSZÍNEK MEGHATÁROZÁSA”.

                        3.

                        A 4. cikk (4) bekezdése helyébe a következő szöveg lép:

                           „4.   Az »Európai Unió« nevet mindig teljes egészében ki kell írni. Az uniós jelképpel együtt használandó betűtípus az alábbiak bármelyike lehet: Arial, Auto, Calibri, Garamond, Trebuchet, Tahoma, Verdana, Ubuntu. Dőlt vagy aláhúzott változat, illetve effekt hozzáadása nem megengedett. A szöveget nem lehet úgy elhelyezni, hogy az bármilyen formában zavarja az uniós jelképet. A használt betűméretnek arányosnak kell lennie a jelkép méretével. A betűszín a háttértől függően reflex kék, fekete vagy fehér.”

                        4.

                        A 821/2014/EU végrehajtási rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 13-án.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 320. o.

            (2)  A Bizottság 821/2014/EU végrehajtási rendelete (2014. július 28.) az 1303/2013/EU európai parlamenti és tanácsi rendelet alkalmazási szabályainak a program-hozzájárulások utalására és kezelésére vonatkozó részletes szabályok, a pénzügyi eszközökről szóló jelentéstétel, a műveletekkel kapcsolatos tájékoztatási és kommunikációs intézkedések technikai jellemzői, valamint az adatok rögzítésére és tárolására szolgáló rendszer tekintetében történő megállapításáról (HL L 223., 2014.7.29., 7. o.).

            (3)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

            (4)  A Bizottság 480/2014/EU felhatalmazáson alapuló rendelete (2014. március 3.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi rendelet kiegészítéséről (HL L 138., 2014.5.13., 5. o.).

            MELLÉKLET
            A 821/2014/EU végrehajtási rendelet I. melléklete a következőképpen módosul:

                        1.

                        a 7.2. adatmező helyébe a következő szöveg lép:

                                    „7.2.

                                    Az 1303/2013/EU rendelet 38. cikke (1) bekezdésének b) pontjában említett, nemzeti, regionális, transznacionális vagy határokon átnyúló szinten létrehozott, az irányító hatóság által vagy felelősségi körében irányított és a szóban forgó rendelet 38. cikke (4) bekezdésének a), b), c) és d) pontja értelmében az esb-alapok hatálya alá tartozó program-hozzájárulásokból támogatott pénzügyi eszköz”;

                        2.

                        a melléklet szövege a következő új 7.3. adatmezővel egészül ki:

                                    „7.3.

                                    Az irányító hatóság pénzügyi hozzájárulását a 39a. cikkel összhangban az EBB-nek az Európai Stratégiai Beruházási Alap keretében kínált pénzügyi termékeivel ötvöző, a 38. cikk (1) bekezdésének c) pontjában említett pénzügyi eszköz”;

                        3.

                        a 10. adatmező helyébe a következő szöveg lép:

                                    „10.

                                    A pénzügyi eszköz jogi státusza az 1303/2013/EU rendelet 38. cikkének (6) bekezdése és 39a. cikke (5) bekezdésének b) pontja szerint (kizárólag a 38. cikk (1) bekezdésének b) és c) pontjában említett pénzügyi eszközök esetében): a végrehajtó szervezet által saját nevében és az irányító hatóság javára nyitott vagyonkezelői számla vagy a valamely pénzintézetnél nyitott külön finanszírozási egység”;

                        4.

                        a III. cím helyébe a következő szöveg lép:
                        „III.
                              A pénzügyi eszközt végrehajtó szervezet és – adott esetben – az alapok alapját végrehajtó szervezet azonosítása az 1303/2013/EU rendelet 38. cikke (1) bekezdésének a), b) és c) pontjában említettek szerint (az 1303/2013/EU rendelet 46. cikke (2) bekezdésének c) pontja)”;

                        5.

                        a 11.1. adatmező helyébe a következő szöveg lép:

                                    „11.1.

                                    A végrehajtó szervezet típusa az 1303/2013/EU rendelet 38. cikkének (4) bekezdése és 39a. cikkének (5) bekezdése szerint: pénzügyi eszközöket végrehajtó, meglévő vagy újonnan létrehozott jogalany; az Európai Beruházási Bank; az Európai Beruházási Alap; olyan nemzetközi pénzügyi intézmény, amelyben valamely tagállam részvényes; olyan köztulajdonú bank vagy intézmény, amelyet hivatásos alapon pénzügyi tevékenységet folytató jogi személyként alapítottak; közjogi vagy magánjogi szerv; a végrehajtási feladatokat közvetlenül ellátó irányító hatóság (kizárólag hitel vagy garancia esetében)”;

                        6.

                        a VII. cím helyébe a következő szöveg lép:
                        „VII.
                              Az esb-alapokból a pénzügyi eszköz számára fizetett támogatás kamata és más nyeresége, a 43. és 44. cikkben említett beruházásokból a pénzügyi eszköz számára visszafizetett programforrások, a 43a. cikk szerinti megkülönböztetett bánásmód céljára felhasznált összegek, valamint a tőkeberuházások értéke az előző évekhez képest (az 1303/2013/EU rendelet 46. cikke (2) bekezdésének g) és i) pontja)”;

                        7.

                        a 37. adatmező helyébe a következő szöveg lép:

                                    „37.

                                    Az esb-alapokból származó, a 43a. és a 44. cikknek megfelelően felhasznált források összege”;

                        8.

                        a 37.1. adatmező helyébe a következő szöveg lép:

                                    „37.1.

                                    ebből az esb-alapokból a pénzügyi eszköz részére nyújtott támogatáshoz kiegészítő forrásokat biztosító vagy a végső kedvezményezett szintjén társbefektetőként fellépő, piacgazdasági elven működő befektetőkre vonatkozó megkülönböztetett bánásmód céljára kifizetett összegek (EUR)”;

                        9.

                        a melléklet szövege a következő új 37.3. adatmezővel egészül ki:

                                    „37.3.

                                    ebből az esb-alapokból a pénzügyi eszköznek juttatott hozzájárulás névértékének negatív kamatok miatti veszteségét fedező összegek (EUR), ha ilyen veszteségek a pénzügyi eszközöket végrehajtó szervezetek aktív likviditáskezelése ellenére felmerülnek”;

                        10.

                        a melléklet szövege a következő új 40. adatmezővel egészül ki a 37.3. adatmező után:

                                    „40.

                                    A tőkeberuházások értéke az előző évekhez képest (EUR)”;

                        11.

                        a VIII. cím helyébe a következő szöveg lép:
                        „VIII.
                              A pénzügyi eszköz általi beruházások nyomán várt multiplikátorhatás megvalósításában elért előrehaladás (az 1303/2013/EU rendelet 46. cikke (2) bekezdésének h) pontja)”;

                        12.

                        a melléklet szövege a következő új 38.1A. adatmezővel egészül ki:

                                    „38.1A

                                    pénzügyi eszközt végrehajtó szervezettel kötött finanszírozási megállapodásban lekötött, az EBB által kínált pénzügyi termék keretében biztosított hozzájárulás (csak a 38. cikk (1) bekezdésének c) pontja szerinti eszközök esetében) (EUR-ban)”;

                        13.

                        a melléklet szövege a következő új 38.2A. adatmezővel egészül ki:

                                    „38.2A.

                                    A pénzügyi eszköz számára kifizetett, az EBB által kínált pénzügyi termék keretében biztosított hozzájárulás (csak a 38. cikk (1) bekezdésének c) pontja szerinti eszközök esetében) (EUR-ban)”;

                        14.

                        a melléklet szövege a következő új 38.3A. adatmezővel egészül ki:

                                    „38.3A.

                                    A végső kedvezményezett szintjén mobilizált, az EBB által kínált pénzügyi termék keretében biztosított hozzájárulás (csak a 38. cikk (1) bekezdésének c) pontja szerinti eszközök esetében) (EUR-ban)”;

                        15.

                        a VIII. címben a 40. adatmezőt el kell hagyni.